Source: https://yavo.md/rom/raspunsuri/v/pensia-pentru-intretinerea-copiilor-minori-900
Timestamp: 2019-03-22 02:33:56+00:00
Document Index: 4126511

Matched Legal Cases: ['Articolul 105', 'Articolul 106', 'Articolul 107', 'Articolul 108', 'Articolul 109', 'Articolul 110']

Pensia pentru întreținerea copiilor minori – yAvo – raspunsuri juridice gratuite online - Republica Moldova
PrimaRăspunsuriPensia pentru întreținerea copiilor minori
Pensia pentru întreținerea copiilor minori
12 martie 2019 15
Bună ziua. Vin cu o rugăminte către Dvs. de a-mi oferi un răspuns la aşa întrebare. Un prieten de-al meu are grupa 2 invaliditate si a fost acționat în judecată cu 3 ani în urmă, obiectul cauzei fiind achitarea pensiei alimentare copiilor minori după desfacerea căsătoriei. Unul din copii a atins varsta majoratului avand 20 ani. Acum domnul sus menționat a acumulat o datorie în jur de 70.000 lei. Avand o pensie de 800 lei, executorul judecătoresc îi reține 600 lei în fiecare lună.
1. Măsurile întreprinse de către executor sunt legale?
2. Dacă fosta soție îşi retrage cererea de la executor, datoria se stinge?
Mai jos vedeți câteva din prevederile Codului de executare al RM, act ce reglementează procedura de executare.
Totodată, țin să menționez că acțiunile executorului judecătoresc în pare parte sunt legale și întemeiate.
Cât, privește stingerea datoriei acumulate pe tu perioada cât titlul executoriu a fost pus în executare aceasta nu se... mai detaliat va stinge.
http://www.legis.md/cautare/rezultate/112689
Bună Alexandru, Mai jos vedeți câteva din prevederile Codului de executare al RM, act ce reglementează procedura de executare. Totodată, țin să menționez că acțiunile executorului judecătoresc în pare parte sunt legale și întemeiate. Cât, privește stingerea datoriei acumulate pe tu perioada cât titlul executoriu a fost pus în executare aceasta nu se va stinge. Urmărirea salariului şi a altor venituri Articolul 105. Urmărirea salariului şi a altor venituri ale debitorului (1) Salariul şi alte venituri băneşti ale debitorului pot fi urmărite în baza documentelor executorii în cazul în care: a) se execută hotărîrile privind încasările periodice (pensia de întreţinere, repararea prejudiciilor cauzate prin schilodire sau prin o altă vătămare a sănătăţii, în legătură cu pierderea întreţinătorului etc.); b) suma urmărită nu depăşeşte 150 de unităţi convenţionale dacă debitorul lucrează; c) debitorul nu are bunuri sau bunurile lui nu sînt suficiente pentru a acoperi întreaga sumă urmărită; d) în alte cazuri, la cererea creditorului. (2) Persoanele fizice şi juridice sînt obligate, la cererea executorului judecătoresc, să prezinte în termen informaţii despre cîştigul lunar şi despre alte venituri ale debitorului. Articolul 106. Cuantumul reţinerilor din salariul şi din alte venituri ale debitorului (1) Cuantumul reţinerilor din salariu şi din alte venituri se calculează din suma pe care debitorul urmează să o primească. (2) Din salariul şi din alte venituri ale debitorului pot fi reţinute, în baza unui document executoriu, nu mai mult de 20%, iar în baza cîtorva documente executorii, nu mai mult de 50% din cuantumul lor pînă la achitarea deplină a sumei urmărite. (3) În caz de urmărire a pensiei de întreţinere, a sumelor pentru repararea prejudiciului cauzat prin schilodire sau prin o altă vătămare a sănătăţii, precum şi în legătură cu pierderea întreţinătorului, şi a sumelor pentru repararea daunei cauzate prin tîlhărie sau prin sustragere de bunuri, reţinerea constituie nu mai mult de 70% din salariu şi din alte venituri. (4) Dispoziţiile prezentului articol se aplică şi în privinţa burselor, pensiilor de orice fel, precum şi a sumelor cuvenite în baza dreptului de autor, a dreptului de inventator sau de inovator. Articolul 107. Ordinea de urmărire a salariului şi a altor venituri În cazul mai multor urmăriri ale aceluiaşi salariu şi aceluiaşi tip de alte venituri, în următoarea ordine se satisfac: a) obligaţiile de întreţinere; b) repararea prejudiciului cauzat prin schilodire sau prin o altă vătămare a sănătăţii, precum şi în legătură cu pierderea întreţinătorului; c) datoriile la impozite, la taxe şi la amenzi; d) alte categorii de datorii. Articolul 108. Urmărirea indemnizaţiilor de asigurare socială Indemnizaţiile de asigurare socială plătite în caz de incapacitate temporară de muncă pot fi urmărite în baza documentelor executorii privind încasarea pensiei de întreţinere şi privind repararea prejudiciului cauzat prin schilodire sau prin o altă vătămare a sănătăţii, precum şi în legătură cu pierderea întreţinătorului. Articolul 109. Urmărirea veniturilor debitorului care execută pedeapsa închisorii Urmărirea veniturilor debitorului care execută pedeapsa închisorii se face în condiţiile legii, fără a se ţine seama de reţinerile pentru întreţinerea lui în penitenciar. Articolul 110. Veniturile care nu pot fi urmărite Nu pot fi urmărite următoarele venituri ale debitorului: a) sumele plătite în legătură cu deplasarea în interes de serviciu, cu transferul, cu angajarea sau cu trimiterea la muncă în altă localitate, plata suplimentară pentru lucrul legat de deplasări frecvente; b) indemnizaţiile plătite mamelor cu mulţi copii sau mamelor singure; c) pensiile de întreţinere; d) indemnizaţia unică acordată la naşterea copilului şi indemnizaţia lunară acordată pentru creşterea copilului pînă la vîrsta de 3 ani; e) indemnizaţiile de deces şi de ajutor de deces; f) sporurile pentru muncă în condiţii grele sau vătămătoare; g) indemnizaţiile de eliberare din serviciu; h) indemnizaţiile persoanelor care au avut de suferit de pe urma avariei de la C.A.E. Cernobîl; i) pensia de urmaş stabilită părintelui sau tutorelui (curatorului) pentru copii; j) compensaţiile nominative; k) alocaţiile sociale de stat; l) partea pensiei în mărimea cuantumului minim garantat al salariului în sectorul real, cu excepţia cazurilor de încasare a pensiei de întreţinere. http://www.legis.md/cautare/rezultate/112689